BAA vitse-prezidenti va bosh vaziri, Dubay hukmdori Shayx Muhammad bin Rashid Al-Maktum 11 dekabr, yakshanba kuni Muhammad (s.a.v.) xotirasiga hurmat bajo keltirdi. Gulf News shu haqida xabar berdi. Yakshanba kuni BAAda Payg‘ambarimiz Muhammad (s.a.v.)ning tavallud ayyomi nishonlandi. "Payg‘ambarimiz bag‘rikenglik, tinchlik va axloq-odob ramzi bo‘lganlar; dunyo bugun shu qadriyatlarga amal qilish imkoniga ega", - deb yozdi shayx Muhammad 11 dekabr kuni o‘zining Twitter’ida. "Bugun Muhammad Payg‘ambarning tavallud ayyomlari. Eng pokiza inson, u hayotda muruvvatli va kechirimli bo‘lish kerakligini uqtirib, yo‘l-yo‘riq ko‘rsatgan", - deya qo‘shimcha qiladi shayx.